jkorsvik/nowiki_second_scrape_merged huggingface dataset:
Finansministeriet (Russland)

Det russiske finansministeriet (russisk: Министерство финансов Российской Федерации, Минфин России, MinFin) er et føderalt ministerium som er ansvarlig for generell finanspolitikk og styring av Russlands finanser.
Hovedkontoret ligger i Ilinkagaten 9 i Moskva.Ministeriet ble opprettet av Katarina den store i 1780, og ble omdøpt til Sovjetunionens finansministerium etter revolusjonen i 1917.


== Referanser ==
Oleksij Hontsjaruk

Oleksíj Valérijovytsj Hontsjarúk (ukrainsk: Олексі́й Вале́рійович Гончару́к, født 7. juli 1984) er en ukrainsk jurist og politiker. Han var Ukrainas statsminister fra august 2019 til mars 2020. Før han ble nominert til statsminister, arbeidet han ved president Volodymyr Zelenskyjs kontor.Den 17. januar 2020 ville Hontsjarúk gå av som statsminister, men ble nektet dette av president Zelenskyj. Situasjonen oppsto etter at lydopptak, der en stemme som likner Hontsjarúks hevder at presidenten ikke har greie på økonomi, ble offentlig kjent.Han ble etterfulgt av Denys Sjmyhal, som ble valgt til statsminister 5. mars 2020.


== Referanser ==
1797 i Danmark

Begivenheter i året 1797 i Danmark.


== Statsledere ==
Monark – Christian VII, konge (1768–1808)
Statsminister –
Andreas Peter Bernstorff, statsminister (1784–22. juni 1797)
Christian Günther von Bernstorff, statsminister (22. juni 1797–1810)


== Hendelser ==
21. juni – Statsminister Andreas Peter Bernstorff dør, og blir etterfulgt av sin sønn, Christian Günther von Bernstorff.
5. juli – Christian Ditlev Frederik, greve av Reventlow, blir utnevnt til statsminister.
Den danske stat innfører Toll-loven av 1797.
Bertel Thorvaldsen ankommer til Roma. Han bor og arbeider der til 1838.


== Fødsler ==
19. mars – Ernst Sophus Vilhelm Zahle, prest og forfatter (død 1837)
22. mai – Eleonora Zrza, operasanger (sopran) (død 1862)
7. oktober – Peter Georg Bang, politiker og jurist, dansk statsminister (død 1861)
25. august – Henrik Hertz, poet i Den danske gullalder (død 1870)


== Dødsfall ==
28. mai – Marie Cathrine Preisler, teaterskuespiller (født 1761)
21. juni – Andreas Peter Bernstorff, greve og politiker (født 1735)
20. august – Mariane Bournonville, balletdanser (født 1768)
19. desember – Jørgen Wichfeld, landeier (født 1729
		
		
		
		


== Referanser ==
Dalbygda (Indre Fosen)

Dalbygda, eller Dalsbygda, er ei bygd i Indre Fosen kommune i Trøndelag. Bygda ligger rundt 7 km nord for tettstedet Leksvik. Dalføret bygda ligger i antas å utgjøre bunnen og strendene av en gammel innsjø som brøt gjennom morenene mellom Myran og Rosvold etter siste istid. Dalbygda er en jordbruksbygd med husdyrhold. Bygda var tidligere en egen skolekrets med Aune skole, som ble nedlagt i 1966.Fylkesvei 755 mellom Vanvikan og Røra i Inderøy passerer bygda. Fylkesvei 6836 tar av ved Aunet og går vestover og deretter sørover tilbake til Fylkesvei 755.Det har vært spekulasjoner om det har vært en kirke i Dalbygda tidligere. Et jordstykke ved gården Tetli blir omtalt som kjerkåkern (kirkeåkeren), men det er ikke blitt gjort noen avgjørende funn. Mest sannsynlig er det snakk om et jordstykke som var i kirkens eie før reformasjonen.


== Referanser ==
Fri assosiasjon

Fri assosiasjon er et psykoanalyse-verktøy som innebærer å la en pasient uttrykke alt som kommer opp i tankene. Meningen er å filtrere vekk dømmende tanker, så de kan deles med terapeuten. Verktøyet har et teoretisk grunnlag å fungere på med konkrete mål. Verktøyet brukes også til projektive tester som «Rorschach-testen» og «Thematic Apperception Test (TAT)».


== Bakgrunn ==
Psykiater og nevrolog Sigmund Freud utviklet selve konseptet i en periode rundt seks år, mellom 1892 og 1898. Etterhvert inkluderte han hypnose- og rensemetoden som han i starten erstattet med fri assosiasjon. Freud begynte å leke med ideen om fri assosiasjon etter å ha behandlet sin første pasient i 1982. Hun led av en psykisk lidelse som forstyrret tankegangen hennes. Under økten ba pasienten Freud om å slutte å forstyrre tankegangen hennes da hun ville snakke fritt. Teknikker som hypnose, fri assosiasjon og drømmetydning ble benyttet.I 1904 lanserte han «den psykoanalytiske metoden» hvor han bestemte seg for å droppe hypnose. Etter arbeidet med Breuer forsto Freud at hypnose bare gir midlertidige resultater. Den frie assosieringsmetoden kan overvinne pasientens motstand, så derfor kan det være lettere å få tak i ting fra pasientens ubevisste sinn (minner, svake punkter, symboler). Selve effekten av fri assosiasjon kan også være permanent, men pasienter trenger ikke gå gjennom hypnose for å oppnå denne teknikken. Dette er noe av grunnen til at han byttet ut hypnose og andre metoder med fri assosiasjon fordi en med fri assosiasjon lettere kan få tilgang til å grave i pasientens ubevisste sinn, slik at det i sinnet og tankeforstyrrelsene kan bli friskt.


== Referanser ==


== Eksterne lenker ==
Et eksempel på fri assosiasjonMal:Autritetsdata
Dalbygda (Steinkjer)

Dalbygda, eller Dalsbygda, er ei bygd og et dalføre i Steinkjer kommune i Trøndelag. Den strekker seg fra Vellamelen til Skogvatnet, og følger Moldelva som munner ut i Hjellbotn i den innerste armen av Trondheimsfjorden. Bygda er et typisk jordbruksdistrikt. Dalbygda ligger rundt 14 km nord for Steinkjer sentrum.


== Referanser ==
Ethan Algra

Ethan Algra (født 20. juni 2002) er en canadisk skiskytter, som representerer klubben Sovereign Lake Nordic. 


== Idrettskarriere ==
Algra representerte Canada under Vinter-OL for ungdom 2020. Der kom han på 36.-plass på 12,5 km normaldistanse, med fire bom på de fire skytingene. Oleg Domitsjek fra Russland vant denne øvelsen. Han deltok også på sprinten, der han kom på 40.-plass, og på singel miksstafett, der han gikk sammen med Pascale Paradis og kom på ellevteplas. På miksstafetten kom Canada på 18.-plass.


== Referanser ==


== Eksterne lenker ==
(en) Ethan Algra – Olympedia 
(en) Ethan Algra – TheSports.org 
(en) Profil hos Vinter-OL for ungdom 2020 Arkivert 18. januar 2020 hos Wayback Machine.
Pavel Ljasjok

Pavel Ljasjok (russisk: Павел Ляшок, født 22. februar 2002) er en russisk skiskytter. 


== Idrettskarriere ==
Ljasjok representerte Russland under Vinter-OL for ungdom 2020. Der kom han på 28.-plass på 12,5 km normaldistanse, med fem bom på de fire skytingene. Oleg Domitsjek fra Russland vant denne øvelsen. Han deltok også på sprinten, der han kom på 43.-plass.


== Referanser ==


== Eksterne lenker ==
(en) Pavel Ljasjok – Olympedia 
(en) Pavel Ljasjok – TheSports.org 
(en) Profil hos Vinter-OL for ungdom 2020
Mathias Sundberg

Mathias Sundberg (født 10. januar 2002) er en norsk fotballspiller som spiller for Ull/Kisa.


== Referanser ==


== Eksterne lenker ==
(en) Mathias Sundberg – Transfermarkt
Patrick Sveen

Patrick Sveen (født 23. desember 1989) er en norsk innebandyspiller. Hans moderklubb er Tunet Ibk, men har hatt flere sesonger i Haugerud IF.
I sine yngre år var Patrick en teknisk forward med målteft og gode avslutningsferdigheter. Han har i senere tid blitt en større ballfordeler og rollespiller.På tross av sin spillestil blir Patrick ofte gjenkjent for sitt litt utradisjonelle løpesett.
Anders Johannessen Nord

Anders Nord (født 17. oktober 2000) er en norsk fotballspiller som spiller for Sogndal Fotball.Far til Anders er tidligere Sogndal trener og spiller Stig Nord.


== Referanser ==


== Eksterne lenker ==
(en) Anders Johannessen Nord – Transfermarkt 
(no) Anders Johannessen Nord – Norges Fotballforbund
Adrian Nicolai Anhanger Solberg

Adrian Nicolai Anhanger Solberg (født 2. januar 2000) er en norsk fotballspiller som fra 31. desember 2021 er klubbløs.


== Referanser ==


== Eksterne lenker ==
(en) Adrian Nicolai Anhanger Solberg – Transfermarkt 
(no) Adrian Nicolai Anhanger Solberg – Norges Fotballforbund 
Adrian Solberg altomfotball.no
Markus Rene Epner

Markus Rene Epner (født 1. juni 2002) er en estisk skiskytter.


== Idrettskarriere ==
Epner representerte Estland under Vinter-OL for ungdom 2020. Der kom han på 37.-plass på normaldistansen, med åtte bom på de fire skytingene. Oleg Domitsjek fra Russland vant denne øvelsen. Han deltok også i singel miksstafett, sammen med Demi Heinsoo, og kom der på 14.-plass.


== Referanser ==


== Eksterne lenker ==
(en) Markus Rene Epner – Olympedia 
(en) Markus Rene Epner – TheSports.org 
(en) Profil hos Vinter-OL for ungdom 2020 Arkivert 17. januar 2020 hos Wayback Machine.
Ventilasjon

Ventilasjon innebærer forflytning og utbytting av luft i bygninger. Ventilasjon har flere formål, hvor den vanligste er å skape et behagelig innendørsklima. Ventilasjonen skal transporter fukt og forurensning ut fra rommet og tilføre «frisk» luft  utenfra. Det finnes mange standardiserte kvalitetskrav for innendørsklima, som for eksempel som at karbondioksidinnholdet ikke skal overstige 1000 ppm (0.1 %) i lokaler hvor mennesker bor.

		
		
		


== Smartventilasjon ==
Smartventilasjon kan vise til ulike ventilasjonssystemer som benytter aktiv og intelligent styring. Ulike mål kan være bedre og jevnere inneluft og temperatur, mindre støy, lavere energiforbruk og lavere strømregninger. Dette kan oppnås ved kunstig intelligens og sensorikk som måler luftfuktighet, karbondioksid, karbonmonoksid og radon, innputt om værforhold (hvilket gjør det mulig å utnytte naturlig ventilasjon på vindfulle dager), innputt om strømtariff for timing (muliggjort av smarte strømmålere), eller sensorikk for å betemme antall personer i et rom slik at ventilasjonen kan justeres før det blir for høye nivåaer av karbondioksid. En annen praktisk konsekvens kan være redusert ventilasjon ved reduserte behov (eksempelvis når det er ingen hjemme).


== Balansert ventilasjon ==
Et balansert ventilasjonsanlegg er «et viftesystem som leverer frisk, renset luft og trekker ut brukt luft».
Hovedhensikten med et slikt anlegg er å heve luftkvaliten i bygninger. Det kan også bidra til å unngå undertrykk i forhold til omgivelsene, noe som blant annet kan føre til problemer med vedfyring og uønsket lufttilstømming inn i bygningen. Det er også vanlig at anlegget knyttes til en varmeveksler som overfører energi fra utluft til innluft, samt et ventilasjonsfilter som kan bidra til å redusere graden av partikkelforurensing i bygningen.


== Se også ==
Varme-, ventilasjons- og sanitærteknikk
Kulde, varmepumpe- og ventilasjonsteknikk
Kulde- og varmepumpemontør
Kjøkkenventilator
Innregulering av ventilasjonsanlegg


== Referanser ==
Zorzi

Zorzi kan vise til:

Andrea Zorzi, en italiensk volleyballspiller
Angelo Zorzi, en italiensk sportsutøver
Cristian Zorzi, en italiensk langrennsløper
Pietro Antonio Zorzi, en av den katolske kirkes kardinaler
Renzo Zorzi en italiensk racerfører
12 gode råd

12 gode råd – fra to menn med lav utdanning var et humorshow med Bård Tufte Johansen og Atle Antonsen som ble spilt fra 2019 til 2022. I forestillingen delte Tufte Johansen og Antonsen, som for første gang var et tospann på scenen, sine tolv beste og mest praktiske råd. Instruktøren var Thomas Giertsen. Forestillingen hadde premiere på Chat Noir 29. august 2019, og høstet meget gode kritikker med terningkast fem i Aftenposten, VG, Dagsavisen og Dagbladet. Turnéen startet i 2020, og ble avsluttet 29. oktober 2022 i Halden. Totalt ble det spilt 243 forestillinger av showet i Oslo og på turné.  
Forestillingen har fått spin-off-produkter som den humoristiske selvhjelpsboken "Bård og Atles gode råd om absolutt alt" og singelutgivelsen "Vi må jo kose oss litt da!" med Atle Antonsen.
De tolv rådene fra Tufte Johansen og Antonsen var;

Menn, ta til dere mest mulig kunnskap før overgangsalderen
Ikke vis deg fra din beste side i starten av et forhold
Aldri vær deg selv 100%
Begynn med hund - og ta det derfra
Finn din svake side og følg folk som er svakere
Vær tjukk og blid
Ikke kjøp vann som har kjørt båt
Jo rikere du blir, jo mer må du passe deg for å ikke bli en drittsekk
Når du blir forbanna, tenk at du skriver i livets hyttebok
Ikke tenk at alt håp er ute selv om du ikke finner igjen pingpongballen
Penis er det siste du skal vise
Logg deg av internett, og logg deg på livet


== Referanser ==
Huntjov

Huntjov (Húnþjófur) var ifølge Snorre Sturlason i Harald Hårfagres saga konge over småkongeriket Nordmørafylke fram til om lag 863. Sammen med sønnen Solve Kolve, og svigerfaren, kong Nokkve av Romsdølafylke, gjorde han motstand mot Harald Hårfagre i slagene ved Solskjel. Ved det første slaget falt begge småkongerikene som dermed ble avgitt til Harald Hårfagres rikssamling. Ragnvald Mørejarl ble satt til å styre begge disse fylkene.


== Referanser ==
1799 i Frankrike

Begivenheter i året 1799 i Frankrike.


== Statsleder ==
Inntil 10. november – Direktoriet – fem medlemmer
Fra 10. november – tre konsuler, Jean Jacques Régis de Cambacérès, Napoleon Bonaparte og Charles-François Lebrun


== Hendelser ==
Revolusjonskrigene gjenopptas, med flere militære operasjoner
9. november – 18 brumaire-kuppet
10. november – oppløsing av Direktoriet, og etablering Konsulatet


== Fødsler ==

20. mai – Honoré de Balzac, romanforfatter og skuespillforfatter (død 1850)
8. juli – Oscar I av Sverige, konge av Sverige og Norge (død 1859).
9. juli – Théophile Tilmant, fiolinist (død 1878)


== Dødsfall ==

19. februar – Jean-Charles de Borda, matematiker (født 1733)
5. april – Honoré Fragonard, anatom (født 1732)
28. april – François Giroust, komponist (født 1737)
9. mai – Claude Balbastre, komponist (født1724)
18. mai – Pierre Beaumarchais, skuespillforfatter, urmaker, satiriker og revolusjonær (født 1732)
31. mai – Pierre Charles Le Monnier, astronom (født 1715)
7. september – Louis-Guillaume Le Monnier, scientist (født 1717)
17. oktober – Louis Claude Cadet de Gassicourt, kjemiker (født 1731)
9. desember – Guillaume Voiriot, portrettmaler (født 1712)
18. desember – Jean-Étienne Montucla, matematiker (født1725)
31. desember – Louis-Jean-Marie Daubenton, naturhistoriker (født 1716)
31. desember – Jean-François Marmontel, historiker (født1723)


== Referanser ==
Meli

Meli kan vise til:

Joe Meli, en canadisk judoka
Marcelo Meli, en argentinsk fotballspiller
Peto

Peto kan vise til:

Peto (Yucatán), en kommune i Yucatán i Mexico
Samuel Morton Peto, en britisk entreprenør
William Peto, en av den katolske kirkes kardinaler
Ord og uttrykk i maskinering

Denne artikkelen inneholder en liste over vanlige ord og uttrykk brukt innen maskineringsfaget.


== Bearbeidelse av overflate ==
Metallstøping (sandstøping, etc.)
Smiing
Senkesmiing
Filing
Rasping
Høvling
Dreiebenk, verktøy som roterer arbeidsstykket rundt en rotasjonsakse. Det finnes mange typer dreiing: Konusdreiing, langsdreiing, plandreiing.
Dreiestål, et utskiftbart verktøy med skjærende egg som brukes i dreiebenk. Ofte laget av enten hurtigstål eller hardmetall (se nedenfor).
Fres, verktøy med roterende skjæreverktøy.
Boring
Skraping
Brotsjing, brukes til å lage hull med nøyaktig størrelse i metall. Brukes på hull som på forhånd er boret, rømmet eller dreid. To hovedkategorier: Maskinbrotsj og håndbrotsj.
Sliping, kan utføres med benksliper, båndsliper, eksentersliper, overflatesliper/plansliper, rettsliper eller trekantsliper. Se også rundsliping.
Honing
Lepping
Polering


== Angivelse og toleranser ==
Angivelse og geometriske toleranser på tegninger:
Form: Retthet, planhet, rundthet, sylindrisitet, profilform, flateform, konisitet
Retning: Parallellitet, rettvinklethet, vinkelriktighet
Beliggenhet: Posisjon, konsentrisitet, koaksilitet, symmetri.
Kast: Aksialkast, radialkast, sirkulat kast eller totalkast.
Gjenger: Stigning og toleranseklasse.


== Maskinering ==
Avvirkningshastighet, mengden av materiale som fjernes per minutt når man dreier, kutter, freser, sliper eller honer metall (enhet: cm3/min). Definert som kuttdybde ganger kuttbredde ganger matehastighet.
Bordmating (enhet: mm/min)
Digitalavleser, et måleapparat med skjerm hvor man kan lese av målinger samt bruke andre tilleggsfunksjoner for å lette arbeidsoppgavene. Et nyttig verktøy for effektivt arbeid med dreiebenk og fres.
Gjengebor, et bor i passende størrelse til forboring for gjenging i en gitt gjengedimensjon.
Koordinatbord, et bord som er justerbart horisontalplanet, brukt til fresing
Lengdemating
Mating: Hastigheten et arbeidsstykke blir bearbeidet (enhet: mm/min).
Maskintid: Tiden en maskineringsoperasjon tar (enhet: minutt)
Skjærevæske
Skjærhastighet, hastigheten det skjæres av spon på et arbeidstykke i en sponskjærende bearbeiding, for eksempel dreiing eller fresing (enhet: m/min).
Spontverrsnitt
Sponbryter
Vendeskjær, utskiftbar hardmetallplate for dreiing eller fresing.


== Vanlige materialer og materialkvaliteter ==


=== Verktøy ===
Hurtigstål (HSS), legering som inneholder blant annet kobolt, et hardt materiale som stort sett brukes i verktøy.
Hardmetall, også kalt karbidstål, et svært hardt materiale som stort sett brukes i verktøy. Hardere og dyrere enn hurtigstål.


=== Arbeidsstykke ===
Acetalplast (ofte kalt POM fra den kjemiske beskrivelsen polyoxymetylen), en hard plasttype egnet for dreiing.
Nylon, et lett, glatt og sterkt materiale som kan dreies.


== Se også ==
Hurtig prototyping


== Referanser ==


== Eksterne lenker ==
Norsk-Engelsk ordliste bearbeidingsteknikk av Jan Magnus Farstad - NTNU Institutt for maskinteknikk og produksjon (link)
1799 i Russland

Begivenheter i året 1799 i Russland.


== Statsleder ==
Monark: Paul I, tsar (1796-1801)


== Hendelser ==
Alkmaar-konvensjonen


== Fødsler ==
26. mai – Aleksandr Pusjkin, forfatter (død 1837)


== Referanser ==
Carl Lampert

Carl Lampert (født 9. januar 1894 i Göfis i Østerrike-Ungarn, henrettet 13. november 1944 i Halle i Tyskland) var en østerriksk katolsk prest som var pro-vikar for bispedømmet Feldkirch og en uttrykt kritiker av nazismen under andre verdenskrig. Han ble satt under overvåkning og ble arrestert ved flere anledninger. Fra en lengre tid i konsentrasjonsleiren Dachau ble han løslatt og sendt til Stettin, men det kulminerte i en siste arrestasjon i 1943 og til dødsdom, og henrettelse ved giljotinering i 1944 sammen med en annen kristelig motivert fange.Han ble erklært å ha blitt drept «in odium fidei» (ut av hat for troen) og ble saligkåret den 13. november 2011 i Østerrike; kardinal Angelo Amato presederte over seremonien på vegne av pave Benedikt XVI.


== Litteratur ==
Richard Gohm (utg.): Selig, die um meinetwillen verfolgt werden. Carl Lampert – ein Opfer der Nazi-Willkür 1894–1944. Tyrolia, Innsbruck 2008, ISBN 978-3-7022-2961-0.
Gaudentius Walser: Carl Lampert. Ein Leben für Christus und die Kirche 1894–1944. Vorarlberger Verlags Anstalt, Dornbirn 1964.
Gaudentius Walser (utg.): Dreimal zum Tod verurteilt. Dr. Carl Lampert, ein Glaubenszeuge für Christus. Christiana, Stein am Rhein 1985, ISBN 3-7171-0879-4.
Werner Kunzenmann (red.): Zeuge in gnadenloser Zeit. Provikar Dr. Carl Lampert. Dokumentation. Hrsg. durch die Diözese Feldkirch, Verlag Kirche, Innsbruck 1999.
Susanne Emerich (utg.): Hätte ich nicht eine innere Kraft ... Leben und Zeugnis des Carl Lampert. Mit Briefen von Carl Lampert. Tyrolia-Verlag, Innsbruck 2011 ISBN 978-3-7022-3164-4.
Klaus Gasperi (utg.): Carl Lampert. Die Seligsprechung. Herausgegeben im Auftrag der Katholischen Kirche Vorarlberg. Bucher Verlag, Hohenems 2012, ISBN 978-3-99018-121-8.


== Referanser ==
Herbert Simoleit

Herbert Simoleit (født 22. mai 1908 i Steglitz ved Berlin i Preussen i Det tyske rike; henrettet 13. november 1944 i tukthuset i Halle) var en tysk katolsk prest som ble henrettet for sin motstand mot nasjonalsosialismen.


== Liv og virke ==


=== Bakgrunn ===
Herbert Simolaists foreldre var konfesjonsforskjellige; moren oppdro ham katolsk, mot farens vilje. Etter en barndom i materiell nød begynte Herbert Simoleit som 25-åring ved det katolske presteseminar i Fulda.


=== Prest ===
Han ble presteviet av biskop Konrad von Preysing den 25. mars 1939. Han virket deretter som kapellan først i Greifswald og fra 1941 i Stettin. Han var en populær ungdomssjelesorger. Han hadde også sjelesorg blent de soldater som var forlagt i Stettin, og hadde innrettet ukentlige samtalekrestser blant dem. Der ble han utspionert av Gestapo som blant annet fikk det de etter eget syn mente de trengte av anti-nazistiske ytringer til å straffeforfølge ham, for under samtalene kom presten også inn på politiske temaer og snakket om SS og deres fremferd mot jødene. Han ble arrestert natten 4. til 5. februar 1943 («Fall Stettin»).


=== Arrestasjon, rettssak, dom, henrettelse ===

Arrestasjonen var del av en større «opprulling», minst 40 arrestasjoner hvorav elleve katolske prester, til resulterte til slutt i syv fullbyrdede dødsdommer. 
Med begrunnelsene «Zersetzung der Wehrkraft»  (skade mot krigsinnsatsen) og «Rundfunkverbrechen» (rdioforbrutele - som lytting til fiendtlig radiosending) og et tilfelle av «Feindbegünstigung» (fiendebegunstigelse) ble han dødsdømt 4. september 1944. Dommen ville nok ha blitt felt i juli 1944 hvis det ikke var for at hoveddommeren, Werner Lueben, antagelig ut fra samvittighetskvaler, begikk selvmord om morgenen før den berammede rettsforhandlingen.Han ble henrettet sammen med provikar Carl Lampert og pater Friedrich Lorenz i tukthuset i Halle den 13. november 1944.


== Referanser ==


== Litteratur ==
Heinz Kühn. Blutzeugen des Bistums Berlin. Klausener, Lichtenberg, Lampert, Lorenz, Simoleit, Mandrella, Hirsch, Wachsmann, Metzger, Schäfer, Willimsky, Lenzel, Froehlich. Berlin: Morus-Verlag. 
Benedicta Maria Kempner. Priester vor Hitlers Tribunalen. München: Bertelsmann. Helmut Moll, (im Auftrag der Deutschen Bischofskonferenz): Zeugen für Christus. Das deutsche Martyrologium des 20. Jahrhunderts. Paderborn u. a. 1999, 7. überarbeitete und aktualisierte Auflage 2019, ISBN 978-3-506-78012-6, Band I, S. 138–141.


== Eksterne lenker ==
(de)  Kortbiografi på Gedenkstätte Deutscher Widerstand
Eintrag bei der Arbeitsstelle für das deutsche Martyrologium des 20. Jahrhunderts Arkivert 23. april 2019 hos Wayback Machine.
1800 i Russland

Begivenheter i året 1800 i Russland.


== Statsleder ==
Monark: Paul I, tsar (1796-1801)


== Hendelser ==
Chevaliergarden
Andre ligaen av væpnet nøytralitet


== Fødsler ==


== Dødsfall ==
Aleksandr Suvorov, feltmarskalk (født 1730)
		


== Referanser ==


== Eksterne lenker ==
(en) 1800 in Russia – kategori av bilder, video eller lyd på Commons
Cneorum tricoccon

Cneorum tricoccon er en liten, eviggrønn busk i rutefamilien.
Den er rikt forgrenet med opprette stengler, nesten hårløs og blir opptil én meter høy, men ofte lavere. Bladene er tykke, avlange og sittende. Blomstene er gule og sitter enkeltvis eller 2–3 sammen i bladhjørnene. Frukten er sammensatt av tre runde deler. Den er først rød, men blir så svart.Arten vokser på steinete steder i maquis og åpen skog. Den er utbredt i nordøstlige og sørøstlige Spania, sørøstlige Frankrike, Balearene, sørvestlige Sardinia og i Toscana i Italia. Planten er temmelig sjelden, og det er bare i Frankrike og på Balearene at den er vanlig.Cneorum tricoccon har status som sårbar på IUCNs rødliste. Den er i tilbakegang på grunn av turistindustrien som ødelegger voksestedene. På Balearene har den innførte arten steinmår påvirket utbredelsen til Cneorum tricoccon. Steinmåren har nesten utryddet de innfødte firfislene (Podarcis) som tidligere spredte frøene. Steinmåren eter også Cneorum-fruktene og har delvis overtatt rollen som frøspreder. Tidligere vokste planten bare i firfislenes utbredelsesområde, lavere enn 500 moh., men steinmåren har spredt den opp til 1000 moh.Cneorum tricoccon ble tidligere regnet til den lille familien Cneoraceae. Slekta Cneorum omfattet tidligere tre arter, men Cneorum trimerum fra Cuba regnes nå som et synonym for Cneorum tricoccon.


== Referanser ==


== Eksterne lenker ==
(en) Cneorum tricoccon i Encyclopedia of Life 
(en) Cneorum tricoccon i Global Biodiversity Information Facility 
(en) Cneorum tricoccon hos NCBI 
(en) Cneorum tricoccon hos The International Plant Names Index 
(en) Cneorum tricoccon hos Tropicos 
(en) Kategori:Cneorum tricoccon – bilder, video eller lyd på Wikimedia Commons 
(en) Cneorum tricoccon – galleri av bilder, video eller lyd på Wikimedia Commons 
Cneorum tricoccon – detaljert informasjon på Wikispecies